PF ออกหุ้นกู้ 2.2 พันลบ.อายุ 3 ปี ดอกเบี้ยสูง 6.25% ขายรายใหญ่-สถาบัน 23-25 ก.ย.นี้
PF ออกหุ้นกู้ 2.2 พันลบ.อายุ 3 ปี ดอกเบี้ยสูง 6.25% ขายรายใหญ่-สถาบัน 23-25 ก.ย.นี้
PF ออกหุ้นกู้ 2.2 พันลบ.อายุ 3 ปี ดอกเบี้ยสูง 6.25% ขายรายใหญ่-สถาบัน 23-25 ก.ย.นี้
5 ก.ย. 2562

บริษัท พร็อพเพอร์ตี้ เพอร์เฟค จำกัด (มหาชน) หรือ PF เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2562 มูลค่าไม่เกิน 2,200 ล้านบาท แบ่งเป็นเสนอขาย 2,000 ล้านบาท และหุ้นกู้สำรองเพื่อเสนอขายเพิ่มเติมอีก 200 ล้านบาท มีอายุ 3 ปี ครบกำหนดไถ่ถอนปี พ.ศ.2565 อัตราดอกเบี้ยร้อยละ 6.25 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ เสนอขายผู้ลงทุนสถาบัน และ/หรือ ผู้ลงทุนรายใหญ่ ในวันที่ 23-25 กันยายน 2562 โดยมีผู้จัดการการจัดจำหน่ายหุ้นกู้ ได้แก่ บล.โกลเบล็ก บล.เคที ซีมิโก้ บล.โนมูระ พัฒนสิน บล.เคจีไอ (ประเทศไทย) บล.หยวนต้า (ประเทศไทย) และ บล.ฟินันเซีย ไซรัส
โดยบริษัทจะนำเงินที่ได้รับจากการออกและเสนอขายหุ้นกู้ระยะยาวภายใต้โครงการในครั้งนี้ เพื่อใช้รองรับการขยายธุรกิจของกลุ่มบริษัท เป็นเงินทุนหมุนเวียนในการดำเนินงาน และ/หรือ ชำระคืนหนี้ โดยจะนำเงินจากการออกและเสนอขายหุ้นกู้ระยะยาวครั้งนี้ไปใช้เพื่อวัตถุประสงค์ดังกล่าว ภายในเดือน มกราคม 2563